Dagens tema er det islamiske samfundssyn og herunder sharia som en del af dette.

**Arbejdsspørgsmål til s. 137-138, hvor eleverne arbejder i mindre grupper.**

1) Hvorfor fik man brug for en ny form for ledelse i islam efter år 632? Hvilke ledere fik man?

2) Hvad kan være en forklaring på, at man fik meget forskellig ledelse i islamiske lande?

3) Hvad betyder begrebet ’sharia’?

4) Hvad er ’sharia’ i islam og hvilke ting berører sharia?

5) Hvad er ’fiqh’?

6) Hvor mange rets-skoler eksisterer der inden for islam?

7) Hvem har autoritet til at fortolke islam og fx udstede en ’fatwa’?

8) Kan kvinder også almindeligvis være islamiske ledere?

**Analyse i klassen. Sharia baseres på fire elementer/kilder:**

1) Koranen:

2) Hadith:

3) Qiyas (analogier):

4) Idjma:

Pointen er, at sharia som system skaber stabilitet. Sharia er idealet for muslimers levevis.

* Hvorfor har sharia historisk set aldrig eksisteret i en ren form, hvor det er blevet praktiseret i et samfund?
* I hvilke lande i verden har sharia vundet indpas? Kender du/I nogle?

Se på skemaet s. 139, hvor handlinger klassificeres og vurderes ud fra, om de er tilladt eller ej. Bemærk graden af tilladelse eller forbud.

Hvordan hænger sharia sammen med islams soteriologi (frelseslære)? Hvad er koblingen mellem frelse og handling (korrekt levevis) i islam?

Hvorfor ville sharia som system ikke give mening, hvis man havde det kristne menneskesyn, at mennesket er født syndigt og kæmper med arvesynden?

**Religionssociologisk øvelse: Lav en analyse af den følgende video ”Sharia-zone i Tingbjerg”**

*Først ser vi interviewet med Abu Solaiman sammen i klassen og dernæst diskuterer vi følgende:*

<https://www.youtube.com/watch?v=-Ch64dkivM0>

* Hvorfor ses sharialovgivning som et godt alternativ til den danske retsstat?
* Hvorfor opfattes demokrati som en trussel mod islam?
* Hvilke opfattelser af islam kommer til udtryk i dette interview?
* På hvilke måder er det svært at implementere sharia som system i Danmark?

Afrundingsvis kan vi bruge begreberne ’maksimalisme’ og ’minimalisme’. Hvilket begreb vil du bruge til at beskrive Abu Solaimans religiøse engagement og ståsted?